ނޯޓު:އަބޫހުރައިރާގެ ރިވާޔަތްކަމުގައި ވިދާޅުވެފައިވާ ބަސްފުޅުގެ މުރާދަކީ الإمام البخاري(1985) އާއި الإمام مسلم (1144) އެދެބޭކަލުންގެ ސަނަދުން أبو هريرة رضي الله عنه ގެ އަރިހުން ރިވާކުރައްވާފައިވާ އަންނަނިވި ރިވާޔަތެވެ. عَنْ أَبِي هُرَيْرَةَ رَضِيَ اللَّهُ عَنْهُ قَالَ : سَمِعْتُ النَّبِيَّ صَلَّى اللَّهُ عَلَيْهِ وَسَلَّمَ يَقُولُ : ( لا يَصُومَنَّ أَحَدُكُمْ يَوْمَ الْجُمُعَةِ إِلا يَوْمًا قَبْلَهُ أَوْ بَعْدَه ) މާނައީ: މާތް ﷲ ރުއްސުންލެއްވި އަބޫހުރައިރާ ވިދާޅުވިއެވެ. ސަލާމާއި ޞަލަވާތްލެއްވި ކީރިތި ރަސޫލާ ޙަދީޘްކުރައްވާތީ ތިމަން އަޑު އެއްސެވީމެވެ.” ހުކުރު ދުވަހާ ވިދިގެން ކުރިން ދުވަހެއް ނުވަތަ ފަހުން ދުވަހަކާއި ނުލައި ހަމައެކަނި ހުކުރު ދުވަހު ތިޔަބައިމީހުންގެ ތެރެއިން މީހަކު (ސުންނަތް) ރޯދަ ނުހިފާހުށިކަމެވެ.”